लोचन प्रसाद पांडेय प्रसिद्ध हिंदी साहित्यकार थे। इन्होंने हिंदी एवं उड़िया, दोनों भाषाओं में काव्य रचनाएं भी की हैं। सन 1905 से ही इनकी कविताएं ‘सरस्वती’ तथा अन्य मासिक पत्रिकाओं में निकलने लगी थीं। इनकी कुछ रचनाएं कथाप्रबंध के रूप में हैं तथा कुछ फुटकर। वे ‘भारतेंदु साहित्य समिति के भी सदस्य थे। मध्य प्रदेश के साहित्यकारों में इनकी विशेष प्रतिष्ठा थी। आज भी इनका नाम बड़े आदर से लिया जाता है।